“เขื่อนลำพระเพลิง” แจ้งระบายน้ำ เตือนปชช.อพยพ-ย้ายของขึ้นที่สูง
“เขื่อนลำพระเพลิง” แจ้งระบายน้ำ เตือนปชช.อพยพ-ย้ายของขึ้นที่สูง
16 ต.ค. 2563

นายขวัญชัย อุตตะเวช ผู้อำนวยการโครงการส่งน้ำและบำรุงรักษาลำพระเพลิง เปิดเผยว่า เนื่องจากวันที่ 15 ต.ค. ที่ผ่านมา เกิดฝนตกหนักมากในเขตพื้นที่รับน้ำเหนือเขื่อลำพระเพลิง ทำให้มวลน้ำจำนวนมากไหลเข้าเขื่อนลำพระเพลิง สูงสุดที่ช่วงเวลา 00.00 น.- 01.00 น. มีอัตราการไหลเข้าอ่างเก็บน้ำ โดยอัตราไหล 470 ลูกบาศก์เมตรต่อวินาที และใกล้ถึงระดับเก็บกัก
ทั้งนี้ จึงขอให้ทางผู้ว่าการจังหวัดนครราชศรีมาแจ้งประชาชนในพื้นที่ลุ่มต่ำในเขตตำบลลำนางแก้ว ตำบลตะขบ ตำบลสุขเกษม ตำบลงิ้ว ตำบลนกออก ตำบลดอน ตำบลเมืองปัก อำเภอปักธงชัย และตำบลลาดขาว ตำบลพลับพลา ตำบลกระโทก อำเภอโชคชัย เก็บของขึ้นที่สูง และอพยพไปอยู่ที่ปลอดภัย